**Årsberetning sesongen 2022 for Øvre Rendal skytterlag**

Styret har i år bestått av Tore Hornseth - leder, Torbjørn Halvorsen - nestleder, Tove Døsen -kasserer, Rolf Arne Motrøen - styremedlem og Edgar Sørberg - ungdomsleder. Det er avholdt 4 ordinære styremøter, samt 1 utvidet styremøte sesongen 2022. Vi har behandlet lagets økonomi, terminliste for åpne og interne stevner, arbeidsplan for laget og ungdomsutvalget herunder også dugnad. Ved det utvidede styremøtet ble deltagelse i Fjellkarusellen diskutert. Vi har også hatt et samarbeidsmøte med ØRJSK på våren, for å bestemme dugnader, vedlikehold og kjøreregler for banen.

ØRSKL har vært på 3 stk møter med andre skytterlag i samlaget, for eventuelt å se på muligheten for en fjellkarusell i Nord Østerdal og deltagelse i denne (se omtale senere i årsberetningen).

ØRSKL var ikke representer ved ombudsmøte for 2021, grunnet pandemi.

Lagets medlemstall 2022 for klasseførte skyttere er pr 1. okt 2022 83 stk. Kommer til å gjennomgå lista før årsskiftet for å se hvem som kan strykes på grunn av at de har sluttet, eventuelt manglende betaling etc. Utsending av medlemskap skal nå sendes ut sentralt fra og med 2023.

Det ble i år et lite overskudd på kr 191,- for driftsåret 2022. Dette må vi si oss fornøyd med, tatt i betraktning av at vi har hatt store utgifter i forbindelse med dugnaden. Tove informerer om økonomien på hvert styremøte, så vi har alltid oversikt over dette. Tove står for den daglige drifta, mens Jørn H fører regnskapet. Dette fungerer utmerket og de gjør en veldig god jobb.

I samarbeid med ØRJSK ble det på våren/sommeren 2022 gjennomført en større vedlikeholds dugnad på ØR skytebane.

Følgende er blitt utført:

* Skiftet gammelt og dårlig treverk på rammeverket til skivene for 100/200 m.
* Skifte den gråe duken samt noe treverk på framstikkene til lydveggene på 100/200m og løpene standplassen.
* Malt både standplassbygg og skytterhuset. Revet opp en del trær ved parkeringa ryddet kratt og løvverk rundt om på eiendommen.
* Skiftet en del spiler på gjerdet.
* Ryddet inne på gamle 100m standplassen.

Det ble satt opp dugnadsliste på dette på til sammen 9 kvelder, ganske likt fordelt mellom ØRJSK og ØRSKL. Dette fungerte veldig bra. Men om ikke dette var nok, så har ``den eldre garde`` selvsagt, kjørt egne dager i tillegg og hovedsakelig tatt seg av malinga. Som alltid er de til å stole på og leverer kvalitet i alle ledd. Resultatet og gjennomføringen for hele dugnaden ble veldig bra.

Det er også blitt avholdt den vanlige høstdugnaden, med nedtagning av skiver, rydding av standplasser og klargjøring av 15 m.

Det utført noe veiarbeid i forbindelse med tømmerdrifta som ble utført i 2021. Banen vises jo veldig godt når du kommer sørfra på FV 30. Bommen står oppe om vinteren og Amund Bolstad står for strøing og brøyting etter bestilling.

Det er investert både gressklipper og gresstrimmer på laget, og selvfølgelig tenker vi på miljøet og det grønne skiftet og kjøpt el-klippere.

Sesongen 2022 fikk vi endelig begynne og arrangere stevner og arrangement på normalt vis igjen. Dette gjelder både åpne stevner, interne stevner og pliktskudd etc for jegerne, samt skyteskole og organisert trening.

Arrangementer som vi har arrangert sesongen 2022:

**Åpne stevner:**

* 15 m: 3 stk 117 deltagere til sammen.

**Interne stevner arrangement:**

* Lagsmesterskap 15 m: 19 stk deltagere.
* Treningsstevne for Nord-Østerdal skyttersamlag.
* Jegerkvelder.
* Skyteskole.
* Veterantreff for veteranene i Nord-Østerdal.

**Resultater fra våre interne skytinger:**

|  |  |  |  |  |
| --- | --- | --- | --- | --- |
| Stevne | Navn skytter | Klasse | Poengsum | Plassering |
| LM 15 m | Esten Sørberg | Jun | 321 | 1 |
| LM 15 m | Elen Hangaard | E Jun | 315 | 1 |
| LM 15 m | Torbjørn Halvorsen | V 65 | 345 | 1 |
| LM 15 m | Edgar Sørberg | 1 | 239 | 1 |
| LM 15 m | Tore Hornseth | V55 | 335 | 1 |
| LM 15 m | Deltagelse NU og NV 12 deltagere |  |  |  |

**Resultater av utvalgte stevner sesongen 2021**

|  |  |  |  |  |
| --- | --- | --- | --- | --- |
| Stevne | Navn skytter | Klasse | Poengsum | Plassering |
| SM Bane | Torbjørn Halvorsen | V 65 | 350 | 1 |
| SM 15 m | Torbjørn Halvorsen | V65 | 346 | 1 |
| SM bane | Sigbjørn Nystuen | V73 | 342 | 2 |

Skytesesongen 2022 ble tilnærmet normal, det var noen som reiste ut og representerte laget utenfor kommunen, det er ikke mange, men all honnør til de som reiser.

Vi hadde 3 stk som representerte ØRSKL på landsskytterstevnet i Bodø, det var Torbjørn, Anne Beate og Gunhild. Torbjørn skjøt 250 på innledende skyting, og lå godt an før omgangen, men falt igjennom noe der.

Torbjørn, Rolf Arne og Tore var med på veterancup i år også, men ble slått ut av Brumunddal.

Hjemmesida er oppe og går, men med ikke altfor stor aktivitet så er det ikke så mye å skrive om. Men det er ønskelig at flere kommer med innspill på hva om skal legges ut der.

Aktiviteten på banen er stabil, omtrent som den har vært de 3 siste årene.

Når det gjelder aktiviteten til ungdomsutvalget vises til egen årsmelding. Edgar og resten av styret i ungdomsgruppa gjør en god jobb med rekruteringen. Vil takke disse for innsatsen.

Generelt for aktiviteten i laget så er den stabil/nedadgående de 2 til 3 siste årene. Deltagere på stevner og aktivitetsnivået i laget, gjenspeiler seg også på aktivitetsnivået og deltagelse på landsnivået. V 73 er snart største klassen og rekruteringsklassene er minst, dette er skremmende. Årsaken er nok sammensatt, men trender i samfunnet viser at det er lagidretter som har størst oppslutning, flere faller utenfor og ikke minst på grunn av kostnader. Stor jobb og gjøre her på mange plan.

Alle lagene i N-Ø Skyttersamlag ble kontaktet av noen ildsjeler ved Tynset Skytterlag,

om å få til en større skytterhelg i Nord­-Østerdal første helg i juli.

Vi stilte på infomøte på Tynset med 3 personer og ble informert hvordan de hadde tenkt dette gjennomført, med muligheter til innspill.

Vi Innkalte til et utvidet styremøte for og lodde stemningen om dette var noe for oss i vårt lag. Det var bred enighet om at dette var en mulighet for å komme mere på stevnekartet og at vi burde prøve å delta.

Vi deltok på 2 møter til, hvor det på siste møtet ble lagt flere føringer for dette.

Mere info vil bli gitt på årsmøte, men det vil bli 6 lag som blir med.

Torbjørn styrer utleie av skytterhuset. Han følger opp dette veldig bra, og han ser opp med skytterbanen en god del. Det er Oddny Trøen som er renholder, noe alle er godt fornøyd med.

Da gjenstår det bare å takke alle som har bidratt i året som er gått, og som gjør at vi kan drive laget på en grei måte.

Lykke til neste sesong!

*Styret Øvre Rendal skytterlag*

*Tore Hornseth*

*Leder*